ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για τις δαπάνες του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης αριθ. 1/2004

1. ΠΙΣΤΩΣΕΙΣ

1.1. Πιστώσεις του τομέα 1 (Γεωργία) του προϋπολογισμού 2004

Ο προϋπολογισμός του παρόντος έτους είναι ο πρώτος στον οποίο οι πιστώσεις έχουν καθοριστεί με βάση τις δραστηριότητες που έχει αναλάβει η Επιτροπή. Ο προϋπολογισμός του ΕΓΤΠΕ-τμήμα Εγγυήσεων περιλαμβάνει πιστώσεις για τρία πεδία δραστηριότητας της Επιτροπής, τα εξής: Γεωργία (Πεδίο πολιτικής αριθ. 05), Αλιεία (Πεδίο πολιτικής αριθ. 11) και Υγεία και προστασία των καταναλωτών (Πεδίο πολιτικής αριθ. 17).

Οι πιστώσεις που εγκρίθηκαν από το Ευρωπαϊκό Κοινοβούλιο τον Δεκέμβριο 2003 για τον τομέα 1 του προϋπολογισμού της ΕΕ των 15 ανέρχονται σε 44 761,4 εκατ. ευρώ.

Οι πιστώσεις του προϋπολογισμού για την υποκατηγορία 1α που καλύπτουν όλα τα συναφή πεδία πολιτικής, δηλ. 05, 11 και 17, ανέρχεται σε 39 958,4 εκατομμύρια ευρώ για την ΕΕ των 15.

Οι πιστώσεις για την υποκατηγορία 1β ανέρχονται σε 4 803,0 εκατομμύρια ευρώ για την ΕΕ των 15.

2. Συνολική εξέλιξη των μηνιαίων δαπανών

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες των κρατών μελών από τις 16 Oκτωβρίου έως τις 30 Νοεμβρίου 2003.

2.1. Υποκατηγορία 1α: Πεδία πολιτικής 05 (Γεωργία), 11 (Αλιεία) και 17 (Υγεία και προστασία των καταναλωτών)

>ΘΕΣΗ ΠIΝΑΚΑ>

2.2. Υποκατηγορία 1β: Πεδίο πολιτικής 05 (Γεωργία) - Αγροτική ανάπτυξη

>ΘΕΣΗ ΠIΝΑΚΑ>

3. Προσωρινή απορρόφηση πιστώσεων

Στον πίνακα που ακολουθεί εμφαίνεται η προσωρινή απορρόφηση πιστώσεων κατά τους τέσσερις πρώτους μήνες του οικονομικού έτους 2004:

Οικονομικό έτος 2004 - Προσωρινή χρήση των πιστώσεων : Δαπάνες που πραγματοποιήθηκαν από τα κράτη μέλη από τις 16.10.2003 έως τις 30.11.2003 και καταλογίζονται στον προϋπολογισμό της Ευρωπαϊκής Ένωσης τον Ιανουάριο 2004

>ΘΕΣΗ ΠIΝΑΚΑ>

4. ΣΧΟΛΙΑ

4.1. Εκτέλεση πιστώσεων για τον Ιανουάριο 2004

H εκτέλεση των πιστώσεων του τομέα 1 του προϋπολογισμού για τον Ιανουάριο 2004 (δαπάνες των κρατών μελών από τις 16 Οκτωβρίου έως τις 31 Νοεμβρίου 2003) ανήλθε σε 19 414,3 εκατ. ευρώ, δηλαδή στο 43,4 % των πιστώσεων αναλήψεων υποχρεώσεων. Οι δαπάνες διαμορφώνονται:

- σε 1 871,2 εκατ. ευρώ πάνω από το δείκτη για την υποκατηγορία 1α, και

- σε 97,7 εκατ. ευρώ κάτω από το δείκτη για την υποκατηγορία 1β.

4.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2004 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2003, δηλαδή 1 ευρώ = 1,12 $. Για την περίοδο από την 1η Αυγούστου έως τις 31 Νοεμβρίου 2003, η μέση ισοτιμία του δολαρίου ήταν 1 ευρώ = 1,14 $, δηλαδή κινήθηκε σε επίπεδο ελαφρώς ανώτερο από την ισοτιμία που χρησιμοποιήθηκε για την κατάρτιση του προϋπολογισμού 2004.

4.3. Αγοραίοι παράγοντες

Υποκατηγορία 1a

Για την υποκατηγορία 1α, ο ρυθμός εκτέλεσης του προϋπολογισμού υπερέβη το επίπεδο του δείκτη τόσο στον τομέα των φυτικών όσο και σε εκείνο των ζωικών προϊόντων. Για τον τομέα των φυτικών προϊόντων, η υπέρβαση αυτή εκτέλεσης σχετίζεται κατά κύριο λόγο με τις αροτραίες καλλιέργειες και το ελαιόλαδο. Για τον τομέα των ζωικών προϊόντων, η υπέρβαση εκτέλεσης οφείλεται κυρίως στο βόειο και στο πρόβειο κρέας. Ως εκ τούτου, επιβάλλεται να δοθούν οι ακόλουθες επεξηγήσεις:

Άρθρο 05 02 03: Άμεσες πληρωμές για αροτραίες καλλιέργειες // Απόκλιση: 943 εκατ. ευρώ (+5,5%)

// (δαπάνες: 14 022 εκατ. ευρώ)

(δείκτης: 13 079 εκατ. ευρώ)

Μετά την καλοκαιρινή ξηρασία σε ορισμένα κράτη μέλη η Επιτροπή έλαβε ειδικά μέτρα (κανονισμός (ΕΚ) αριθ. 1577/2003 της Επιτροπής της 8ης Σεπτεμβρίου 2003) με τα οποία επιτρέπει σε αυτά τα κράτη μέλη να προχωρήσουν σε προκαταβολή έως 50% των στρεμματικών πληρωμών για αροτραίες καλλιέργειες και για την προσωρινή παύση καλλιέργειας από τις 16 Οκτωβρίου 2003 αντί να περιμένουν την έναρξη της κανονικής περιόδου πληρωμών που ξεκινάει στις 16 Νοεμβρίου 2003. Η παρατηρούμενη υπέρβαση εκτέλεσης σε σχέση με το δείκτη μαρτυρεί αυτή την προκαταβολική πληρωμή αυτών των ενισχύσεων από τα σχετικά κράτη μέλη. Στην παρούσα χρονική στιγμή, η υπέρβαση αυτή εκτέλεσης θεωρείται προσωρινή.

Άρθρο 05 02 05: Ζάχαρη // Απόκλιση: -145 εκατ. ευρώ (-8,5%)

// (δαπάνες: 174 εκατ. ευρώ)

(δείκτης: 319 εκατ. ευρώ)

Αυτή η υστέρηση εκτέλεσης σε σχέση με το δείκτη οφείλεται στον μειωμένο όγκο εξαγόμενης ζάχαρης με επιστροφές που ανέρχονται στο 75% του αναμενόμενου όγκου εξαγωγών σε αυτή τη χρονική στιγμή.

Άρθρο 05 02 06: Ελαιόλαδο // Απόκλιση: 379 εκατ. ευρώ (+16,0%)

// (δαπάνες: 757 εκατ. ευρώ)

(δείκτης: 379 εκατ. ευρώ)

Η υπέρβαση αυτή εκτέλεσης οφείλεται στην επιτάχυνση του ρυθμού πληρωμής προκαταβολών για την ενίσχυση στους παραγωγούς ελαιολάδου σε σύγκριση με το επίπεδο του δείκτη. Αναμένεται να εξομαλυνθεί η κατάσταση κατά τους ερχόμενους μήνες με βάση τις προς επιδότηση ανώτατες προκαθορισμένες ποσότητες ελαιολάδου στο πλαίσιο του παρόντος μέτρου.

Άρθρο 05 03 02: Βόειο κρέας // Απόκλιση: 406 εκατ. ευρώ (+5,1%)

// (δαπάνες: 1 730 εκατ. ευρώ)

(δείκτης: 1 324 εκατ. ευρώ)

Η Επιτροπή, μετά την καλοκαιρινή ξηρασία σε ορισμένα κράτη μέλη, ενέκρινε τον κανονισμό (ΕΚ) αριθ. 1621/2003 της Επιτροπής της 16ης Σεπτεμβρίου 2003 ο οποίος επιτρέπει την προκαταβολή των πριμοδοτήσεων του 2003 για το βόειο κρέας από τον προϋπολογισμό του 2003 αντί του 2004. Τα σχετικά κράτη μέλη φαίνεται ότι επιτάχυναν το ρυθμό καταβολής των εν λόγω πριμοδοτήσεων με την έναρξη της νέας χρήσης όπως φανερώνει αυτή η υπέρβαση εκτέλεσης σε σύγκριση με το δείκτη για αυτό το άρθρο του προϋπολογισμού 2004. Στην παρούσα χρονική στιγμή, η υπέρβαση αυτή εκτέλεσης θεωρείται προσωρινή.

Άρθρο 05 03 03: Κρέας αιγοπροβάτων // Απόκλιση: 618 εκατ. ευρώ (+40,4%)

// (δαπάνες: 1 036 εκατ. ευρώ)

(δείκτης: 418 εκατ. ευρώ)

Η Επιτροπή, μετά την καλοκαιρινή ξηρασία σε ορισμένα κράτη μέλη, ενέκρινε τον κανονισμό (ΕΚ) αριθ. 1621/2003 της Επιτροπής της 16ης Σεπτεμβρίου 2003 ο οποίος επιτρέπει την προκαταβολή των πριμοδοτήσεων του 2003 για το κρέας αιγοπροβάτων από τον προϋπολογισμό του 2003 αντί του 2004. Τα υπόψη κράτη μέλη φαίνεται ότι επιτάχυναν το ρυθμό καταβολής των εν λόγω πριμοδοτήσεων με την έναρξη της νέας χρήσης όπως φανερώνει αυτή η υπέρβαση εκτέλεσης σε σύγκριση με το δείκτη για αυτό το άρθρο του προϋπολογισμού 2004. Στην παρούσα χρονική στιγμή, η υπέρβαση αυτή εκτέλεσης θεωρείται προσωρινή.

5. ΣΥΜΠΕΡΑΣΜΑΤΑ

Εκτέλεση πιστώσεων στις 31 Ιανουαρίου 2004

Η απορρόφηση πιστώσεων για τον Ιανουάριο 2004 (δαπάνες των κρατών μελών από τις 16 Οκτωβρίου 2002 έως τις 30 Νοεμβρίου 2003) παρουσιάζει υπέρβαση εκτέλεσης για την υποκατηγορία 1α. Η υπέρβαση αυτή εκτέλεσης αφορά ορισμένα μεμονωμένα κεφάλαια του προϋπολογισμού και στην παρούσα χρονική στιγμή αναμένεται ότι θα είναι προσωρινή. Για την υστέρηση εκτέλεσης της υποκατηγορίας 1β δεν χρειάζεται επί του παρόντος να διατυπωθούν σχόλια.